- Flaget falder ned under et korstog i Østersøområdet, hvor fjenden er de hedenske estere. Fanen er et tegn fra Gud, så det signalerer, at de danske kristne har fået en særlig, guddommelig opgave. En kristen hær, der går i krig under korsets tegn, forklarer lektor i kirkehistorie, Carsten Selch Jensen.

I virkeligheden ved ingen rigtigt, hvad der skete den dag i Estland for 800 år siden. De ældste kilder til slaget nævner ikke noget om noget flag - så hvordan, historien om flaget fra himlen er opstået, er usikkert.

Mange andre lignende historier

Det er dog sikkert, at fortællingen på ingen måde er unik:

- I middelalderen er der masser af historier om hellige faner og lysende kors, der kommer til syne på himlen, siger Carsten Selch Jensen og forklarer, at det var en måde at skrive kristendommens store fortællinger videre i de forskellige nationale historier.

I middelalderen er der masser af historier om hellige faner og lysende kors, der kommer til syne på himlen Lektor i kirkehistorie Carsen Selch Jensen

- Korstegnet på himlen var blandt andet kendt fra historien om Konstantin den Store, der inden et afgørende slag så et kors på himlen og hørte ordene "Ved dette tegn skal du sejre". Så korset og korsbanneret symboliserede, at man havde Gud på sin side, fortæller Carsten Selch Jensen.

Ikke dansk design

Professor i middelalderhistorie Kurt Villads Jensen pointerer, at det danske flag tilbage i 1200-tallet rent designmæssigt heller ikke var noget særligt dansk.